section_heading: Karijera u Boston Celticsima
paragraph_text: mini|lijevo|250px|Pierce tijekom utakmice s Washington Wizardsima Od samih početaka, Pierce se nametnuo kao sjajan strijelac, skakač i dodavač te je postao jedan od najboljih igrača Istočne konferencije. U sezoni 2001./02. Pierce je uz pomoć Antoinea Walkera, odveo Celticse do finala Istočne konferencije gdje su izgubili od New Jersey Netsa. U trećoj utakmici serije, Pierce je od svojih 29 poena, 19 postigao u zadnjoj četvrtini čime je odveo svoju momčad do pobjede unatoč zaostatku od čak 21 poena.